Zakonom o pravu na pristup informacijama (NN broj 25/13) uređeno je pravo na pristup
informacijama fizičkim i pravnim osobama putem otvorenosti i javnosti djelovanja tijela javne
vlasti.

Informacije koje posjeduju, raspolažu ili nadziru tijela javne vlasti, sukladno odredbama
Zakona trebaju biti dostupne svim fizičkim i pravnim osobama koje zahtijevaju pristup
informacijama.

Informacije koje tijelo javne vlasti posjeduje, kojima raspolaže ili koje nadzire, sadržane su u
katalogu informacija.

Tijelo javne vlasti obvezno je radi osiguravanja pristupa informacijama donijeti odluku kojom
će odrediti posebnu službenu osobu mjerodavnu za rješavanje ostvarivanja prava na pristup
informacijama – službenik za informiranje.

Službenik za informiranje:

* obavlja poslove rješavanja pojedinačnih zahtjeva i redovitog objavljivanja informacija,
* sukladno svom unutarnjem ustroju, unapređuje način obrade, klasificiranja, čuvanja i objavljivanja informacija koje su sadržane u službenim dokumentima koji se odnose na rad tijela javne vlasti,
* osigurava neophodnu pomoć podnositeljima zahtjeva u vezi s ostvarivanjem prava utvrđenih ovim Zakonom

Pravo na informaciju ostvaruje se podnošenjem zahtjeva Turističkoj zajednici općine Mljet. Ukoliko se zahtjev podnosi pisanim putem, potrebno je ispuniti Obrazac zahtjeva za pristup informacijama kojeg možete poslati ;

* na adresu: TZO Mljet, Zabrježe 2, 20225 Babino Polje
* na fax broj: 020 745025
* elektroničkom poštom službeniku za informiranje: tz.mljet@du.t-com.hr
* donijeti osobno u Turistički ured TZO Mljet , radnim danom od 8:00 do 14:00 sati.

Prilikom podnošenja zahtjeva nije potrebno platiti dodatnu naknadu uz obrazac. Zahtjev za pristup informacijama može se predati usmeno, putem telefona, o čemu službenik treba sačiniti službenu zabilješku za arhivu TZO Mljet

Službenik za informiranje TZO Mljet :
Andrea Anelić